1.PROIZVODNI SISTEMI – Uvod

Proizvodnja, kao proces stvaranja gotovih proizvoda, predstavlja najznačajniji proces, koji karakteriše društvo i vreme u kojem živimo. 
Industrija se deli na:

• Procesnu industriju koja se bavi proizvodnjom koja uvećava vrednost mešanjem, separacijom, formiranjem ili izvođenjem hemijskih reakcija

• Proizvodnu industriju u užem smislu, koju karakteriše proizvodnja pojedinačnih celovitih proizvoda ili delova proizvoda

• Inženjering, koji se karakteriše po tome što se materijal, alat i ljudski resursi dopremaju na

lokaciju na kojoj proizvod treba da bude napravljen (najčešće je u pitanju veliki proizvod, npr. Elektrana, zgrada i dr.)

• Industrija koja se ne bavi proizvodnjom opipljivih dobara već obezbeđivanjem određenih usluga predstavlja posebnu grupu.
Proizvodnja je integralni deo industrijskog procesa, i može se definisati na sledeći način:

Proizvodnja je izrada ili obrada gotovog proizvoda kroz veliki broj industrijskih operacija.
Operacije se grupišu u procese, koji mogu biti raznovrsni. Za njihovo funkcionisanje su neophodni ljudi i industrijska oprema. Industrijska oprema podrazumeva mašine, uređaje, linije za pakovanje, alate, rezervoare, regulatore, kontrolere, računarske sisteme koji upravljaju operacijama u proizvodnji I dr.

Upravljački sistemi, koji upravljaju radom industrijske opreme, podrazumevaju korišćenje programabilno logičkih kontrolera (PLK) kao glavnog upravljačkog elementa (osim u specijalnim slučajevima). U zavisnosti od stepena automatizacije, učešće ljudi je od ključnog značaja. (Često se kaže da je želja, kako inženjera u fabrici, tako i vlasnika fabrika, da imaju automatizovani proizvodni sistem bez ljudi, ali to još uvek neće biti moguće realizovati u bliskoj budućnosti.) Koji stepen automatizacije će biti primenjen, zavisi od puno

faktora. Kao ključni faktor, obično se uzima količina proizvoda koja mora da se dobije u proizvodnom procesu.

Količina proizvoda se odnosi na broj jedinica datog dela proizvoda godišnje proizvedenog u pogonu. Godišnja količina nekog dela ili proizvoda proizvedena u fabrici se može podeliti u tri klase:

· Mala proizvodnja: Količine su u opsegu od 1 do 100 jedinica godišnje.

· Srednja proizvodnja: Količine su u opsegu od 100 do 10.000 jedinica godišnje.

· Masovna proizvodnja: Količine su u opsegu od 10.000 do nekoliko miliona jedinica godišnje.

Granice između ove tri klase su prilagođene vrsti proizvoda. Na osnovu vrsta proizvoda sa kojim se radi, ove granice se mogu pomerati i za red veličina.
Mala proizvodnja

Proizvodna postrojenja u kojima se proizvode male količine namenskih proizvoda, najčešće se nazivaju radionice (ili specijalizovani pogoni, proizvodne radionice). Proizvodi, koji se u njima proizvode su obično složeni, kao npr. svemirske kapsule, letelice, i specijalne mašine (naravno da mogu biti i vrlo jednostavni, poput upravljačkih ormara, specijalnih uređaja, ...). Proizvodne radionice uključuju ručnu izradu delova proizvoda. Narudžbine kupaca za ovakvu vrstu proizvoda su uvek različite, tako da ne postoje isti proizvodi. Industrijska oprema u ovim pogonima je za opštu namenu, i radnici su visoko kvalifikovani za rad u ovoj vrsti radionica. Postoji direktna srazmera između složenosti proizvoda I neophodne opreme za njihovu proizvodnju.
Srednja proizvodnja:

Kod srednje proizvodnje, u zavisnosti od proizvodnog programa, razlikuju se dve različite vrste postrojenja. Ako je proizvodni program širok, tradicionalni pristup je serijska proizvodnja gde, kada se završi sa serijskom proizvodnjom jedne vrste proizvoda, vrše se izmene u postrojenju u cilju prilagođavanja serijskoj proizvodnji novog proizvoda, itd. Alternativni pristup ovoj vrsti proizvodnje je moguć ako je proizvodni program uzan. U tom slučaju značajne izmene, između jednog dizajna proizvoda i sledećeg proizvoda, ne bi bile potrebne. Često je moguće konfigurisati mašine bez većeg gubitka vremena utrošenog na konfigurisanje. Proizvodnja ili montaža različitih delova ili proizvoda se vrši u ćelijama, koje se

sastoje od nekoliko radnih stanica ili mašina. Prisutan je visok stepen automatizacije u pogonima.
Masovna proizvodnja

U slučaju masovne proizvodnje, mogu se razdvojiti dve kategorije:

(1) količinska proizvodnja i

(2) linijski tok proizvodnje.

Količinska proizvodnja obuhvata masovnu proizvodnju jednog proizvoda na jednoj mašini. Metoda za proizvodnju obično obuhvata standardne mašine, koje su opremljene specijalnim alatom, u cilju specijalizacije mašine za proizvodnju jednog dela.

Linijski tok proizvodnje obuhvata više radnih stanica postavljenih u vidu linije (jedna iza druge), pri čemu se delovi ili sklopovi fizički kreću kroz liniju da bi se proizveo proizvod. Radne stanice se sastoje od proizvodnih mašina i/ili radnika opremljenih specijalizovanim alatima. Skup stanica je posebno projektovan za dati proizvod radi povećanja efikasnosti. Prisutan je visok stepen automatizacije u pogonima.
Kao drugi bitan faktor, koji odlučuje o stepenu automatizacije je broj različitih proizvoda, odnosno proizvodni program. Proizvodni program se odnosi na različit dizajn proizvoda ili vrste proizvoda, koji se proizvode u proizvodnom sistemu/fabrici. Proizvodi se razlikuju prema veličini I obliku; imaju različite funkcije; ponekad su namenjeni za različita tržišta; neki su sastavljeni iz više komponenti nego drugi proizvodi; itd.

Broj različitih proizvoda koji se proizvode godišnje, može biti i na desetine hiljada. Ako je broj različitih proizvoda koje fabrika proizvodi velik, to znači da je proizvodni program širok. Najčešće postoji direktna srazmera između proizvodnog programa i količina proizvoda. 
Ako je proizvodni program širok, količine proizvoda teže da budu što manje I obrnuto. Širok proizvodni program, znači da se proizvodi suštinski razlikuju. Kod montiranog proizvoda, velika razlika je okarakterisana malim brojem istih delova u proizvodima; u većem broju slučajeva ne postoje isti delovi.

Uzan proizvodni program, znači da postoje samo neke razlike između proizvoda, kao što su razlike između modela automobila proizvedenih na istoj proizvodnoj liniji. Postoji veliki broj istih delova kod montiranih proizvoda, između kojih postoji mala razlika. Razlika između različitih kategorija proizvoda je velika; razlika između istih kategorija proizvoda je mala.

Automatizovani proizvodni sistemi
Razvoj automatizovanih sistema u proizvodnom sistemu, od veoma primitivnih formi do savremenih složenih arhitektura, je sledio razvoj alata, mašina I računarskih tehnologija. Njihov razvoj je omogućio korisnicima da povećaju ciljeve automatizacije na nivou procesa, proizvodnje i preduzeća. Osnovni ciljevi automatizacije i dalje ostaju isti, a oni se pre svega odnose na zamenu ljudskog rada u:

1. U sredinama opasnim po život

2. Monotonim poslovima

3. Nepristupačnim i udaljenim lokacijama

4. Teškim uslovima rada

Navedni ciljevi automatizacije se mogu dopuniti i sledećim, koji pre svega ima

svoju ekonomsku karekteristiku, a on je:

5. Snižavanje troškova proizvodnje materijala, polufabrikata, delova, sklopova i proizvoda na minimum, uz održavanje kvaliteta proizvodnje.

Karakteristike koje se vezuju za automatizovane sistemu su:

pouzdanost, ponovljivost, preciznost, nezavisnost od ljudskog napora I zalaganja, i smanjeni troškovi proizvodnje. Trenutni prilaz koji se najviše realizuje, je koncept integrisane automatizacije, čiji je cilj da obuhvati sve funkcije automatizacije u kompaniji. Ovaj koncept pruža mogućnost za optimalno rešavanje problema, kao što su efikasno korišćenje resursa, profitabilnost proizvodnje, kvalitet proizvoda, bezbednost ljudi, i zadovoljenje zahteva okoline.

Savremeni industrijski proizvodni sistemi, su u suštini sistemi velikih razmera, koji zahtevaju ostvarenje složenih, ponekad i međusobno konfliktnih ciljeva u automatizaciji. Efikasno upravljanje takvim sistemima se može izvesti upotrebom adekvatno organizovanih, složenih, automatizovanih sistema velikih razmera. Jedan od prilaza je da se koriste distribuirani računarski upravljani sistemi. Ovi sistemi su posebno dobili na značaju razvojem industrijskih komunikacija. Primeri ovih sistema su čeličane, naftne I gasne platforme, rafinerije, termoelektrane, sistemi za distribuciju energije, fabrike za proizvodnju hemijskih sirovina, itd.
Automatizacija proizvodnih sistema je u prošlosti prošla kroz tri glavne faze razvoja:

· Ručno upravljanje

· Upravljanje zasnovano na regulatorima

· Upravljanje zasnovano na PLK i računarima.

Prelazi između pojedinih faza automatizacije su bili nejasni u toj meri da i sadašnji automatizovani sistemi još uvek integrišu sva tri tipa upravljanja
Automatizovani proizvodni sistemi, prema stepenu ekonomske isplativosti se mogu klasifikovati u tri kategorije:

· Fiksna automatizacija je sistem u kome je sekvenca aktivnosti obrade ili sklapanja fiksirana konfiguracijom opreme. Operacije u sekvenci su obično jednostavne. Integracija i koordinacija više ovakvih operacije čine sistem složenijim. Tipične odlike fiksne automatizacije su:

· visoke početne investicije i korisnički tip opreme,

· veliki obim proizvodnje i

· relativna nefleksibilnost u prilagođavanju na ime proizvodnog programa.
· Programabilna automatizacija gde proizvodna oprema omogućava izmenu sekvence operacija radi prilagođavanja raznovrsnim varijacijama jednog istog proizvoda. Sekvencom operacija upravlja program – skup kodiranih naredbi koje sistem može da čita I interpretira. Za proizvodnju novih proizvoda pripremaju, se novi programi i unose u opremu. Tipičan ciklus za dati proizvod obuhvata period fizičkog postavljanja mašine, period reprogramiranja i period same serijske proizvodnje.

Odlike programabilne automatizacije su:

· visoke investicije u opremu opšte namene,

· manji obim proizvodnje nego kod fiksne automatizacije i

· fleksibilnost u odnosu na varijacije proizvoda i serijska proizvodnja.
· Fleksibilna automatizacija je proširenje programabilne automatizacije. Njen koncept je razvijen pre dvadesetak godina, a principi još evoluiraju. Fleksibilne proizvodne sisteme (FMS – Flexible Manufacturing Systems) karakteriše mogućnost proizvodnje raznovrsnih proizvoda/delova sa minimalnim vremenom potrebnim za prelazak sa proizvodnje jednog na proizvodnju drugog proizvoda. Ovde nema fizičkog prilagođavanja opreme, niti reprogramiranja sistema. Sistem proizvodi raznovrsne kombinacije i programe proizvoda umesto proizvodnje u velikim serijama. Odlike fleksibilne automatizacije su:

· visoke investicije u korisnički proizvodni sistem,

· kontinualna proizvodnja različitih proizvoda,

· srednji obim proizvodnje i

· fleksibilnost u odnosu na varijacije projekta proizvoda.

Osnovne odlike fleksibilne, u odnosu na programabilnu automatizaciju su izmena delova programa i mogućnost fizičkog podešavanja mašine bez velikih gubitaka na vremenu, a koje je karakteristično za programabilnu automatizaciju serijskih procesa.

Svaki sistem mora biti fleksibilan i mora imati osobinu brzog prilagođavanja narastajućim potrebama i novim tehnologijama.
Prednosti automatizacije su:

1. Mogućnost ponavljanja

2. Kontrola kvaliteta

3. Maksimum iskorišćavanja sirovine

4. Minimum otpada

5. Integracija poslovnih sistema

6. Povećana produktivnost i redukcija rada

7. Veći kvalitet proizvoda

8. Sigurnost čoveka – radnika

9. Očuvanje životne sredine
Nedostaci automatizacije su:

1. Visoki početni troškovi implementacije

2. Velika zavisnost o održavanju

3. Velika zavisnost o unapređivanju automatizovanih sistema

2.Senzori

Merenje ima značajno mesto u svakom procesu, jer daje kvantitativne informacije o procesu, odnosno objektu kojim se upravlja. Merne informacije najčešće imaju formu električnog signala. Razlog za pretvaranje merne informacije u formu električnog signala je što su pojačanje, obrada, prenos i očitavanje električnog signala usavršeni, uz istovremeno postizanje visokog metrološkog kvaliteta statičkih i dinamičkih karakteristika.

Merenje mehaničkih, hemijskih, bioloških i procesnih veličina sprovodi se pomoću raznih davača, predajnika, prijemnika i mernih pretvarača. Za njih se ustalio termin senzor, što je bilo uslovljeno sa razvojem materijala i tehnologija, integracijom komponenti i primenom mikromehanike i mikroelektronike.
Senzor predstavlja uređaj koji pretvara merenu fizičku veličinu uglavnom u električni signal.

Senzori se, najčešće, odlikuju malim dimenzijama, izuzetnim tehničkim karakteristikama i sposobnošću za obradu signala. Oni se koriste za proveru rada, procenu stanja rada i nadzor procesa, tako da ih je moguće koristiti pre, u toku i posle procesnih operacija.

Informacije koje se dobijaju od senzora omogućavaju generisanje korektivnih postupaka kojima će se rezultati procesa držati u granicama dozvoljenih odstupanja.
Senzorima se nazivaju i merni pretvarači. Oni pokrivaju šira područja aktivnosti koja im obezbeđuju mogućnost da identifikuju ulaze iz okoline, koji prevazilaze mogućnosti ljudskih čula.

Pretvarač je uređaj koji pretvara signal jedne fizičke veličine u odgovarajući signal drugačije fizičke veličine. 
U pretvaračima, različite su vrednosti na ulaznom i izlaznom nivou. Tipični

ulazni signal može biti: električni, mehanički, termički ili optički. Detekcija signala u poslovnim (posebno proizvodnim) okruženjima, koje uključuju proces automatizacije, obično se ostvaruje korišćenjem električnih pretvarača.

Uopsteni prikaz senzorskog (mernog) okruzenja

Senzor koristi energiju merenog objekta ili posebni izvor, u
cilju stvaranja veliine koja predstavlja izmerenu vrednost
promenljive ili proveru Zzadovoljenosti uslova. U ovom
elementu dolazi do konverzije fizicke prirode merene veli¢ine.
Adapter se koristi za obradu signala iz senzora, pri cemu se
moze ostvariti pojacanje, filtriranje, korekcija nelinearnosti i
sl. Displej sluzi za prikazivanje rezultata merenja. Forma
prikazivanja moZe biti od signalizacije, do prezentovanja
vrednosti





Senzor koristi energiju merenog objekta ili posebni izvor, u cilju stvaranja veličine koja predstavlja izmerenu vrednost promenljive ili proveru zadovoljenosti uslova. U ovom elementu dolazi do konverzije fizičke prirode merene veličine. Adapter se koristi za obradu signala iz senzora, pri čemu se može ostvariti pojačanje, filtriranje, korekcija nelinearnosti i sl. Displej služi za prikazivanje rezultata merenja. Forma prikazivanja može biti od signalizacije, do prezentovanja vrednosti
Važne karakteristike senzora su:

· osetljivost,

· linearnost,

· tačnost,

· rezolucija,

· ponovljivost.

Osetljivost senzora predstavlja vrednost promene izlazne veličine pri promeni izmerene vrednosti. Npr. u električnom mernom instrumentu, ako se na pomeranje od 0,1 mm dobije na izlazu promena napona od 0,1 V, tada je osetljivost 1 V/mm. Senzori, koji služe za merenje malih promena, moraju imati veliku osetljivost.
Linearnost - Idealni senzori projektovani su da budu linearni, tj. izlazni signal senzora linearno je proporcionalan vrednosti izmerene karakteristike. Ipak, linearnost se teško postiže i devijacije od idealnog nazivaju se linearne tolerancije. Linearnost se izražava kao procenat odstupanja od linearne vrednosti, tj. maksimalno odstupanje izlazne krive u odnosu na pravu liniju koja najbolje odgovara jednom kalibracionom ciklusu i ona je povezana sa tačnošću senzora.
Tačnost se obično određuje pomoću apsolutne i relativne greške. Pod apsolutnom greškom se podrazumeva razlika između stvarne vrednosti merene veličine i rezultata merenja (izlazne vrednosti senzora). Pod relativnom greškom podrazumeva se odnos apsolutne greške prema stvarnoj vrednosti. Relativna greška se često izražava u procentima.

Rezolucija signala predstavlja najmanju promenu vrednosti koju senzor može prepoznati u merenoj količini. Rezolucija je usko vezana za preciznost merenja, i ona predstavlja sposobnost senzora da reprodukuje određen set očitavanja u okviru date

tačnosti.

Sposobnost za reprodukovanje istog izlaznog signala, kada se na ulazu pojavi ista merena vrednost pod istim uslovima okoline, naziva se ponovljivost.
Dobri senzori zadovoljavaju sledeća pravila:

· senzor treba da bude osetljiv na karakteristiku koju meri (detektuje)
· na senzor ne treba da utiču sve ostale karakteristike koje se ne mere (detektuju)
· senzor ne sme da utiče na karakteristiku koju meri (detektuje)
Tipovi senzora mogu se podeliti na:

· termalne:

· temperaturni: termometri, termoparovi, termostati, bi-metal termometri i dr.

· toplotni senzori: kalorimetar
· elektromagnetne:

· senzor elektične otpornosti: ommetar

· senzor električne struje: ampermetar

· senzor električnog napona: voltmetar

· senzor električne snage: vat-čas metar

· senzor magnetizma: magnetni kompas, magnetometar

· detektori metala

· radari.
· mehaničke:

· za pritisak: barometar, merač pritiska i dr.

· za protok gasa i tečnosti: merač protoka i dr.

· za viskoznost i gustinu: viskozimetar, hidrometar

· aktivirani mehaničkom silom: senzor položaja,

· prekidači i dr.

· za vlažnost: higrometar
· hemijske senzore: senzori kiseonika, detektori ugljenmonoksida, pH vrednosti i dr.

· optičke: fotodetektor (uključujući poluprovodničke uređaje kao što su fotoćelije, fotodiode), infracrveni senzor i dr.

· akustične: ultrazvučni i dr.

· drugi tipovi, kao što su: 

· senzori pokreta: tahometar, odometar i dr.

· senzori orjentacije: giroskop i dr.

· bezkontaktni senzor udaljenosti.
KAPACITIVNI SENZORI  su bezkontaktni uređaji koji imaju veliku rezoluciju signala. Oni imaju sposobnost merenja položaja ili promene položaja bilo kojeg predmeta koji ima kapacitivnost. Kapacitivni senzori sastoje se od elektronskog modula i sonde koja je povezana kablom na elektronski modul.
Kapacitivni senzori koriste osobinu "kapacitivnosti" za utvrđivanje vrednosti nekih promenljivih. Kapacitivnost je osobina (pojava) koja postoji između bilo koje dve površine na bliskoj udaljenosti, koje imaju provodnost. Promena rastojanja između površina utiče na promenu kapacitivnosti. Ovu promenu kapacitivni senzori koriste za identifikaciju promene položaja predmeta. Sezori velike osetljivosti imaju male površine tako da ih je potrebno postaviti na maloj udaljenosti u odnosu na predmet koji treba da detektuju (0.25 mm - 2mm).
Prednosti kapacitivnih senzora:

1) Tačno i automatsko detektovanja položaja

2) Bezkontaktno detektovanje objekata tj. kod elektronskih senzora nema kontakta između senzora i objekta

3) Nema varničenja i ne proizvode lažne impulse

4) Otporni su na trošenje, jer nemaju pokretnih delova koji se mogu istrošiti

5) Neograničen broj korišćenja

6) Pogodni za opasne okoline (npr. za područja u kojima postoji opasnost od eksplozija)

Osnovni nedostatak kapacitivnih senzora je taj što nije pouzdano korišćenje u prljavim i vlažnim sredinama
INDUKTIVNI SENZOR  je elektronski bezkontaktni senzor koji služi za detekciju metalnih predmeta. Rastojanje između senzora i predmeta može biti do 50mm. Senzor se sastoji od induktivne petlje. Električna energija generiše magnetno polje. Pri ulasku metalnog predmeta u magnetno polje dolazi do indukovanja struje u predmetu, nakon čega se smanjuje amplituda signala i aktivira promena stanja na izlazu iz senzora.
U induktivne senzore spadaju: detektori metala, sistemi za automatizovano pranje automobila, kao i drugi senzori koji se primenjuju u industrijskim okruženjima. Obzirom da ovakav senzor ne zahteva postojanje fizičkog kontakta između predmeta i senzora pogodan je za primenu u prljavim sredinama. Rastojanje između predmeta i senzora u retkim slučajevima je veće od 6 cm.
Prednost korišćenja induktivnog senzoraogleda se u njegovoj neosetljivosti na vodu, ulje, prljavštinu, ne metalne delove, boju predmeta ili hrapavost površine predmeta koji treba da detektuje, kao i u otpornosti na udarce i vibracije.
OPTIČKI SENZOR koristi se za bezkontaktno detektovanje predmeta bez obzira na materijal od kojeg su napravljeni. Optički senzori emituju nevidljivu infracrvenu ili vidljivu crvenu svetlost u cilju detektovanja prisutnosti predmeta. Predmet se prepoznaje ili na principu presecanja svetlostnog talasa ili na principu reflektovanja emitovanog talasa od predmeta nazad do senzora radi aktiviranja senzorskog izlaza.
Prednosti optičkih senzora se odnose na:

1) veća rastojanja koja je moguće ostvariti između predmeta i senzora u odnosu na induktivne i kapacitivne senzore,

2) sposobnost da detektuju predmet bez obzira na materijal od kojeg se sastoji,

3) sposobnost raspoznavanja predmeta u zavisnosti od njihove boje i karakteristike površine (hrapavost).
3.Aktuatori

Aktuatori predstavljaju deo lokalnih ili dislociranih procesa. Njihova stanja se nadziru i njima se upravlja. Aktuacija predstavlja neposredni fizički uticaj na posmatrani proces (npr. delovanje silom i sl.). Aktuatori pretvaraju (najčešće električni, mada može biti I pneumatski, hidraulički i dr.) upravljački signal u promenu položaja određenog dela posmatranog procesa.

Aktuatori se mogu podeliti u tri osnovne grupe:

· elektromagnetni aktuatori (jednosmerni i naizmenični motori, koračni motori i elektromagneti),

· fluidni aktuatori (hidraulički i pneumatski),

· nekonvencijalni aktuatori (piezoelektrični).
Elektromagnetni aktuatori - motori 

Elektromotori se koriste za pretvaranje električne energije u mehaničku (rotacioni i linearni elektromotori) i imaju široku upotrebu.

1) Jednosmerni motori, se u automatizovanim sistemima koriste pre svega zbog mogućnosti preciznog i neprekidnog upravljanja brzinom obrtanja, koje se ostvaruje jednostavnom promenom pobudnog napona motora.
Prednosti jednosmernih motora su: velike brzine obrtanja, mogućnost upravljanja brzinom obrtanja u širokom opsegu, dobra karakteristika brzina – obrtni momenat, kao I široka mogućnost primene elektromotora kao upravljačkog uređaja. Za regulaciju brzine, kod ovih motora, koristi se povratna sprega (merenje brzine) na osnovu signala brzinskih davača

(tahogeneratora ili impulsnih davača). Za regulaciju položaja koriste se impulsni davači (koderi položaja tj. enkoderi).
2) Motori sa naizmeničnim napajanjem, u odnosu na jednosmerne motore, imaju veću pouzdanost, robusnost i manje su zahtevni po pitanju održavanja. Ovi motori se mogu imati više podela i to: na monofazne i višefazne, kao i na sinhrone I asinhrone.
Kao izvor napajanja motora sa naizmeničnim napajanjem moguće je koristiti bilo koji izvor naizmeničnog napona. Upravljanje brzinom kod ovih motora podrazumeva promenu frekvencije napona napajanja, pri čemu se odnos efektivne vrednosti napona i frekvencije mora održati konstantnim.
3) Koračni motor predstavlja aktuator koji prevodi električne impulse u ugaone pomeraje rotora u obliku koraka. Za ove pomeraje karakteristična je preciznost I jednako ugaono rastojanje između svakog položaja. Koračni motor koristi se u sistemima digitalnog upravljanja kao izvršni organ i on predstavlja elektromehanički pretvarač. Na ulaz se dovodi binarno kodovan naponski signal, dok izlaz predstavlja ugaoni pomeraj koji je određen ulaznim signalom.
Postoji više vrsta koračnih motora, neki se obrću samo u jednom smeru, a neki u oba smera. Pored toga, postoje motori sa razdvojenim ulazima za pozitivan i

negativan smer obrtanja. Druga vrsta motora ima jedinstvene ulaze i kod njih se smer obrtanja menja pomoću ulaznih impulsa. Koračni motori koriste se za mala opterećenja, a niska cena je razlog njihove široke upotrebe.
Fluidni aktuatori 

Postoje dve vrste fluidnih aktuatora: pneumatski I hidraulički. Iako su po načinu upravljanja slični, praktična primena je različita.

Pneumatski aktuatori

Vazduh pod pritiskom je jedan od najrasprostranjenijih oblika energije koji se koristi. Pneumatske sisteme čine uređaji i mašine koje koriste vazduh (sabijeni ili razređeni) za ostvarivanje korisnog rada. Tri osnovne komponente pneumatskog sistema su: pneumatski aktuator, ventil i kompresor. Kompresor predstavlja uređaj kojim se ostvaruje sabijanje vazduha na odgovarajući radni pritisak. Kod pneumatskih pogona najčešće se primenjuje sistem centralnog snabdevanja vazduhom, pri čemu se vazduh pod pritiskom vodi od centralne kompresorske stanice prema pojedinim uređajima.
U zavisnosti od zahteva koji se postavljaju vezano za radni pritisak I količinu potrebnog vazduha primenjuju se različiti tipovi kompresora, kao što su: klipni kompresori i strujni kompresori, ventili…
· Klipni kompresori rade na principu sabijanja vazduha u mali prostor. Kompresija se u ovom slučaju ostvaruje zatvaranjem vazduha u određeni prostor, nakon čega se zapremina prostora smanjuje. Postoje dve vrste klipnih kompresora, koje se razlikuju prema kretanju klipa:

a. pravolinijsko kretanje klipa: klipni kompresori sa pravolinijskim kretanjem klipa i membranski kompresori i

b. rotaciono kretanje klipa: rotacioni kompresor sa više komora, dvoosovinski zupčasti kompresor, kompresor sa dva profilna obrtna klipa.
· Strujni kompresori rade na principu strujanja fluida. Kompresija se u ovom slučaju ostvaruje usisavanjem vazduha i ubrzavanjem mase (turbina). Dve vrste strujnih kompresora, koji se razlikuju prema smeru strujanja vazduha u odnosu na osovinu, su: aksijalni I radijalni kompresori. 
Ukoliko je potrebno vazduh sabiti na visoke pritiske tada se ostvaruje višestepena kompresija pri čemu se nakon svakog novog ciklusa sabijanja na veći pritisak mora obezbediti i hlađenje (odvođenje toplote). Komprimovanjem vazduha u kompresoru se stvara toplota koja mora biti odvedena. Kod malih kompresora odvođenje toplote se ostvaruje preko rebara za hlađenje, dok su veći kompresori opremljeni dodatnim ventilatorom ili cirkulacionim sistemima za vodeno hlađenje, kojima se proces odvođenja toplote intenzivira.
· Ventili su elementi koji služe za upravljanje ili regulaciju funkcija start, stop i pravca u kome treba da se kreće radni element, kao I regulaciju veličina pritiska i protoka radnog fluida koji je pod određenim pritiskom. Prema funkciji razlikuju se:
a. razvodnici: uređaji koji utiču na tok komprimovanog vazduha I omogućavaju start, stop i odgovarajući smer strujanja. Prema konstrukcionim rešenjima razlikuju se: ventili sa sedištem I ventili sa razvodnim klipom.

b. nepovratni ventili: zatvaraju protok sabijenog vazduha u jednom smeru, a propuštaju da u suprotnom. Zatvaranje u jednom smeru moguće je ostvariti: konusom, kuglicom, pločicom ili membranom.

c. ventili za pritisak: predstavljaju uređaje koji utiču na stanje pritiska, pri ćemo se mogu razlikovati: regulatori pritiska, ventili sigurnosti i uslovno aktivirani ventili.

d. protočni ventili: drugačije se nazivaju ventili količine protoka I oni utiču na količinu protoka vazduha u oba pravca strujanja (prigušni ventili)
e. slavine: predstavljaju ventile kod kojih se protok vazduha povećava ili smanjuje kontinualno.
Kao pneumatski aktuatori mogu se koristiti: pneumatski cilindri - za linearno kretanje i pneumatski motori – za obrtno kretanje. Ostvarivanje pravolinijskog kretanja pomoću mehaničkih elemenata i elektromotora podrazumeva znatne troškove implementacije ovakvog

sistema. U pneumatske aktuatore sa pravolinijskim kretanjem spadaju: cilindri jednosmernog dejstva, klipni cilindri, membranski cilindri, cilindri dvosmernog dejstva, višepoložajni cilindri, udarni cilindri i dr.

Normalni uslovi rada podrazumevaju pritisak vazduha od 5-8 bara, srednju brzinu klipa od 0,1 do 1,5 m/sec (u specijalnim slučajevima (udarni cilindri) brzine klipa i do 10 m/sec.). Brzina klipa može se regulisati korišćenjem prigušnih ventila, prigušno nepovratnih ventila ili brzosipusnih ventila.
Kod pneumatskih motora, pneumatska energija se pretvara u mehaničko obrtanje. Ovi aktuatori spadaju među najčešće primenjivane elemente pneumatskih sistema. Prema konstrukciji mogu se podeliti na:

· klipne motore (radijalni i aksijalni),

· krilne motore (najčešće se koriste zbog jednostavne konstrukcije i male težine),

· motore sa zupčanicima (koji mogu da proizvedu snagu do 44 kW) i

· turbine (strujni motori, imaju velike brzine obrtanja).

Osobine ovih motora su: kontinualna regulacija broja obrtaja i obrtnog momenta, mala težina (gabariti), neosetljivost na spoljne uticaje, lako menjanje smera obrtanja i dr.
Pneumatski aktuatori primenjuju se u slučajevima kada sile ne prelaze 30.000 N. Preko ove granice pneumatski cilindri su neekonomični. Dalja ograničenja primene pneumatskih aktuatora su kod laganih, konstantnih kretanja za mašinsku obradu (struganje, bušenje, glodanje i dr.), zbog osobine kompresibilnosti vazduha, pa se kao dodatno rešenje uzima hidraulika. Upravljanje dejstvuje na pneumatski cilindar, a regulacija radne brzine vrši se preko hidrauličkog cilindra.

Hidraulički aktuatori 

Savremeni hidraulički aktuatori prave se u integrisanom obliku sa upravljanjem, izvorima snage i senzorima. U većini primena najznačajnije je upravljanje brzinom, koje se postiže korišćenjem elektrohidrauličkih servo ventila, PLC-a, namenskih interfejsa i sistema sa hardverskim komponentama u povratnoj sprezi.

Razvojem obrtnih elektomotora, koji se ugrađuju u upravljačke ventile omogućeno je pretvaranje električnih signala u hidrauličke. Hidraulički aktuatori razvijaju veće snage od elektromotora pri istim dimenzijama uređaja.

Tri osnovne komponente upravljačkog hidrauličkog sistema su: hidraulički aktuator, upravljački ventil I pumpa. Ventili, kao značajna komponenta hidrauličkog sistema, ostvaruju upravljanje pritiskom, smerom I količinom protoka tečnosti.
Ventili se mogu podeliti na:

· ventile za pritisak (ispusni, redosledni, regulatori pritiska, pritiskom aktivirani prekidači, ventili za rasterećenje, kočioni ventili),

· razvodnici (nepovratni, višepoložajni),

· ventili za zapreminu (igličasti, konstantne zapremine, promenljive zapremine, separatori zapremine).

Pokretanje ventila može se vršiti elektromehaničkim aktuatorima, kao što su solenoidni i obrtni motori. Za prekidačke funkcije solenoidi su pogodniji, dok se za potrebe kontinualnog upravljanja koriste obrtni elektromotori.
Kao hidraulički aktuatori mogu se koristiti: hidraulički cilindri – za linearno kretanje i hidraulički motori – za obrtno kretanje. Oni rade pri pritiscima i do 350 bar, što omogućava postizanje velikih obrtnih momenata i sila pri velikim snagama. Hidraulički aktuatori jednostavniji su za primenu od električnih aktuatora. Njihovim korišćenjem postiže se znatno veća snaga po jedinici težine uređaja. Moguće ih je direktno povezati sa opterećenjem, bez korišćenja dodatne opreme i/ili uređaja, kao što su zupčanici, reduktori i sl. Obzirom da koriste snagu radnog fluida, koji je pod pritiskom, pri njihovom korišćenju moguće je razviti velike sile (i momente).
Bitan element hidrauličkog sistema predstavlja pumpa kojom se ostvaruje prenošenje hidrauličke energije, odnosno pretvaranje mehaničke energije u strujnu energiju fluida, kojom se ostvaruje aktuacija. Hidrauličke pumpe pokreću radnu tečnost i na taj način stvaraju pritisak. Nastali pritisak je direktna posledica otpora proticanju radnog fluida. Pritisak se može menjati ili promenom opterećenja sistema ili regulatorom pritiska.

Najčešća podela hidrauličkih pumpi je prema konstrukciji, i to na: pumpe sa zupčastim, klipnim, krilnim i zavojnim mehanizmom.
Piezoelektrični aktuatori 

Izvesni kristali imaju osobinu da se deformišu ako na njih deluje električno polje i obrnuto, ako se kristali deformišu usled primene mehaničke sile na njihovim krajevima pojavljuje se električno opterećenje. Ova osobina omogućava pretvaranje električne u mehaničku energiju i obrnuto, iz mehaničke u električnu energiju, I ona se naziva piezoelektrični efekat. Rad piezoelektričnih aktuatora zasniva se na piezoelektričnom efektu i upotrebi odgovarajućih mehaničkih i upravljačkih komponenti. Korišćenjem piezomotora ostvaruju se veliki obrtni momenti pri malim brzinama obrtanja i moguće je ostvariti veoma precizno pozicioniranje i do 5 nm, što sa ranije korišćenim tehnikama nije bilo moguće. Ovi aktuatori nemaju širu primenu u industriji.
4.Uvod u rad sa SCADA sistemima

*SCADA (Supervisory Control And Data Acquisition)

SCADA sistemi podrazumevaju nadzor, upravljanje, prikupljanje i analizu podataka o nekom objektu upravljanja. SCADA sistem sadrži mrežu računara (distribuiranih) sa zadatkom da u određenom vremenskom periodu prikupe podatke iz industrijskog postrojenja, na osnovu njih izvrše upravljačke zadatke, kao i da prikupljene podatke zabeleže, odnosno prikažu operaterima.

Pod nadzorno - upravljačkim sistemom (SCADA) podrazumeva se skup namenskih, prostorno distribuiranih, međusobno povezanih računarskih modula, čiji je zajednički cilj ostvarenje funkcija nadzora i/ili upravljanja fizičkim procesom u realnom vremenu.
Primena SCADA sistema:

· Elektoprivreda: termoelektrane I hidroelektane

· Prerada nafte: nafta i gas , rafinerija nafte, petrohemija/Hemija

· Građevinarstvo: lokalne uprave, hoteli, bolnice
· Vodoprivreda: vodovod I kanalizacija
· Industrija

· Prehrambena industrija
Ciljevi uvođenja SCADA sistema

1. Smanjenje troškova proizvodnje. Ono se ostvaruje na dva načina. Prvi je vezan za manji obim potrebne radne snage, smanjenje troškova prevoza, efikasnije korišćenje raspoloživih proizvodnih resursa, povećanje kvaliteta proizvodnje, i sl. Drugi aspekt se ogleda u povećanom stepenu sigurnosti izvršenja tehnoloških procesa.

2. Raspoloživost i integritet sistema. Od sistema SCADA se očekuje otpornost na greške, i obezbeđenje kontinualnog rada što duže. Decentralizacija sistema, distribucija fizičkih

elemenata, podataka i upravljačkih funkcija AUS umnogome doprinose ostvarenju ovih zahteva.

3. Fleksibilnost i proširivost sistema. Modularnost fizičkih i programskih elemenata AUS, kao i jasno definisane sprege (“interface”) između njih, su osnovni uslovi za postizanje ovog cilja.
4. Pouzdanost sistema. Pouzdanost SCADA sistema uslovljena je pouzdanošću njegovih sastavnih komponenti. Izražava se preko srednjeg vremena između ispada MTBF – Mean Time Between Failure. Savremena tehnologija obezbeđuje vrlo pouzdane komponente čija vrednost MTBF prelazi preko 100.000 časova. Za pretvarače fizičkih veličina (senzore) važan parametar je vremenska stabilnost njihovih karakteristika, tj. vreme u kom je neophodno izvršiti njihovu rekalibraciju.

5. Performansa sistema. Generalno, performansa se definiše preko vremena odziva i propusnosti. Vreme odziva se može smanjiti naročito ukoliko se glavnina obrade vrši lokalno, bez potrebe za čekanje upravljačkog signala od centralne stanice. Propusnost se odnosi na obim podataka koji se mogu preneti i obraditi u okviru AUS.
Generalno, SCADA sistemi nude sledeće osnovne funkcije:

􀀍 akvizicija podataka ;

􀀍 nadzor i procesiranje događaja ;

􀀍 upravljanje procesom ;

􀀍 hronologija događaja i analiza ;

􀀍 vizuelizacija procesa ;

􀀍 proračuni i izveštaji ;

􀀍 dodatne funkcije po zahtevu korisnika
ISTORIJAT

􀂾 Prvi nadzorno - upravljački sistemi - pre skoro pola veka.

􀂾 Nešto kasnije - posebni računarski sistemi za procesnu industriju. Arhitektura tadašnjih sistema je bila organizovana oko jednog velikog mainframe računara.

􀂾 Mikroprocesorska tehnologija je omogućila razvoj jeftinih upravljačkih uređaja malih dimenzija.

􀂾 Sa pojavom programabilnih logičkih kontrolera PLK (Programable Logic Controller), razvijale su se i digitalne komunikacione veze. Arhitektura nadzorno - upravljačkog sistema je evoluirala u višeslojni SCADA (Supervisory Control And Data Acquisition) sistem.
Osnovni elementi SCADA sistema su:

· hardverski podsistem - obuhvata u najširem smislu celokupan hardver koji se instalira za potrebe nadzora I upravljanja tehnološkim procesom;

· softverski podsistem - obuhvata celokupan softver uključujući i pomoćne programe kojima se kontroliše rad celokupnog hardvera. Sastoji se iz niza programskih paketa instaliranih na pojedinim hardverskim elementima sistema;

· komunikacioni podsistem između elemenata SCADA sistema - obuhvata softver i hardver za povezivanje elemenata nadzorno-upravljačkog sistema sa tehnološkim procesom I međusobno;

· tehnološki proces - predstavlja sistem u kojem se želi da se instalira SCADA sistem, tj. da se automatski nadzire I upravlja.
SCADA softver

SCADA softver sastoji se iz programskih podsistema koji u okviru SCADA paketa imaju svoju zasebnu funkciju. Postoje sledeći podsistemi:

􀀍 Povezivanje (sprega) sa upravljačkim uređajima uglavnom se obavlja preko drajvera koji predstavlja softver koji sakriva protokol prenosa podataka, ka i od udaljenih uređaja, od ostatka SCADA softvera.

􀀍 Runtime baza predstavlja mesto gde se slivaju sve informacije o procesu.

􀀍 Podsistem obrade alarmnih stanja je celina zadužena za formiranje I rukovanje alarmima.

􀀍 Podsistem za prikaz je celina zadužena za grafičko predstavljanje stanja sistema koji se nadzire, što za korisnika predstavlja najznačajniji deo.

􀀍 Istorijski trendovi prikazuju vremenske promene vrednosti veličina na dijagramima.

􀀍 Podsistem za arhiviranje vrednosti treba da obezbedi trajno pamćenje vrednosti veličina.

􀀍 Mrežni podsistem predstavlja veoma važan deo SCADA softvera iz razloga što svi podsistemi tesno sarađuju sa njim.
5.GLAVNI UPRAVLJAČKO MERNI

UREĐAJI
· Programabilno Logički Kontroler (PLK, PLC, SPS)   (!!!)
· Personalni računari (PC)

· CNC upravljači
STRUKTURA PLK

· Signali

· Binarni signali

· Analogni signali

· Digitalni (mrežni) signali

· Centralna upravljačka jedinica

· Ulazni moduli

· Izlazni moduli

· Memorija

· Vrste memorija

· Programatori
Signali
Rad PLK se prevashodno zasniva na obradi signala koje prima od različitih senzora. Signali daju informaciju o trenutnoj vrednosti neke fizičke veličine. Postoji nekoliko podela signala, ali sa stanovišta PLK, najčešće je pristutna podela na:

􀂾analogni signali - primer iz svakodnevnog života je merenje temperature pomoću termometra sa živinim stubom, gde nivo stuba žive u termometru predstavlja signal. Pomoću njega se pokazuje vrednost temperature. Svakoj vrednosti temperature (parametar signala) odgovara tačno određeni nivo živinog stuba (parametar informacije). U okviru određenih granica signal može da primi proizvoljnu međuvrednost. PLK kontroleri su digitalni uređaji I zbog toga ne mogu da direktno obrađuju analogne signale. Zbog toga se koriste analogno/digitalni (skraćenica je A/D) pretvarači koji analogni signal pretvaraju u digitalni.

􀂾digitalni signali - za razliku od analognog signala, digitalni signal ne odgovara stvarnoj vrednosti fizičke veličine u svakom trenutku vremena, već signal može da primi konačan broj diskretnih vrednosti. Svaka od ovih mogućih vrednosti predstavlja celobrojni umnožak određene osnovne jedinice E. Ako se za primer uzme digitalni časovnik sa pokazivanjem sekundi, tada je elementarna jedinica 1 sekunda.

􀂾binarni signali - U praksi, najčešći oblik digitalnog signala koji se obrađuje na PLK je binarni. Binarni signal je posebna vrsta digitalnog signala sa samo dve moguće vrednosti. To znači da signal može da pruži samo dve informacije, na primer 1 - 0, Da - Ne, Uključeno – Isključeno ili Ima - Nema. Ova najmanja moguća jedinica informacije (1 ili 0) naziva se 1 bit.
Binarni signali imaju veliki značaj u elektronici I elektrotehnici, jer se primenom prekidačkih kola mogu jednostavno predstavljati i obrađivati. Primeri iz industrijske prakse su mnogobrojni. Binarni signali, koji se dobijaju sa tastera, prekidača, senzora (kapacitivnih, induktivnih I dr.) su primeri ulaznih, dok je uključivanje signalne sijalice, razvodnika primeri izlaznih signala. Budući da binarni signali uzimaju samo dve vrednosti, bilo bi teško obezbediti da vrednosti merenog/radnog/upravljačkog signala uvek budu u uskim granicama tolerancije. Zbog toga se govori o područijima signala.
Upravljački signali su signali kojima se realizuje upravljačka logika, npr. pritisak u razvodniku. Radni signal je onaj kojim izvršni organi izvršavaju svoje zadatke.

U arhitekturi PLK sistema mogu se uočiti sledeće četiri celine:

· centralno upravljačka jedinica (skraćeno CUJ),

· memorija,

· ulazni modul i

· izlazni modul, koje čine strukturu PLK

Pored toga postoje i: programator i izvor napajanja. Svaka od ovih celina obavlja svoj specifičan zadatak, ali sa zajedničkim ciljem: upravljanjem rada nekog sistema korišćenjem PLK.
Centralno upravljačka jedninica PLK vrši obradu naredbi programa iz programske memorije, odnosno prevođenje ulaznih signala (i internih stanja) u izlazne signale. Uprošćeno, rad
centralno upravljačke jedinice se može opisati sledećim koracima:

· Centralno upravljačka jedinica pristupa programskoj memoriji, odnosno naredbama

· programa.

· Na osnovu stanja koje se dobijaju od ulaznog modula i internih stanja, procesna jedinica I aritmetičko logička jedinica, vrše njihovu obradu prema naredbama programa.

· Rezultat obrade se prosleđuje izlaznom modulu, koji obezbeđuje signale za izvršne organe.
Ulazni modul pretvara signale koji dolaze sa senzora u digitalni format i smešta njihove vrednosti u memoriju PLK. U zavisnosti vrste ulaznog modula, signali mogu biti diskretni ili analogni. Većina PLK ima razdvojene ulaze za diskretne (binarne) i analogne signale. Međutim postoje i takve konfiguracije, gde se određenim spojevima na modulu određuje koji će tip signala biti prisutan. Ovakve konfiguracije su skuplje i ređe se primenjuju.
Ulazni modul mora da ispuni i određene zahteve u pogledu zaštite ulaza, odnosno samog PLK, a to se pre svega odnosi na:

· zaštitu ulaza od razaranja usled pojave nekontrolisano visokih napona i jačine struje,

· filtriranje kratkotrajnih imulsa koji se pojavljuju kao smetnje.

Svetleće diode na ulazima (i izlazima) signaliziraju da li je prisutan signal 1 ili signal 0.
Adresa ulaza se najčešće sastoji iz dve cifre ispred koje stoji slovo I . Prvi broj označava broj modula, dok drugi broj označava broj ulaza na modulu. Na primer I3.2, znači da je u pitanju treći ulazni modul, i njegov drugi ulaz.
Izlazni modul u sastavu PLK ima funkciju da signal sa centralno upravljačke jedinice prilagodi standardnim vrednostima upravljačkog (radnog) signala.
Memorija - U memorijskom prostoru PLK mogu se uočiti tri dela: sistemski, programski, i deo za podatke. U sistemskom delu zapisan je operativni sistem I sistemske funkcije koje se mogu pozivati iz programa. Korisnik PLK nema mogućnosti da menja sadržaj ove memorije. U programskom delu nalaze se korisnički programi. U zavisnosti od proizvođača PLK, određen je broj programa i potprograma koji mogu biti smešteni, kao i veličina memorijskog prostora. U delu za podatke čuvaju se vrednosti promenljivih, internih parametara i procesna slika ulazno/izlaznih stanja.
Programatori su uređaji kojima se programiraju PLK. Pre pojave PC, proizvođači PLK su pravili programatore kao zasebne uređaje. Sa njima su mogli da se programiraju samo određene serije PLK. To je svakako poskupljivalo uvođenje PLK, jer je nakon njihove instalacije programator postojao praktično nekoristan, osim u slučaju da se želi nova instalacija.
U nekim slučajevima, programator je bio instalisan u vidu malog displeja i numeričke tastature i nalazio se na samom PLK, ili se pravio kao zasebni uređaj. Ovi programatori su nazivani i “džepni” zato što su po svojim gabaritima mogli da se smeste i u džep radnog mantila. Instrukcije su bile unošene u vidu numeričkih kodova, što je rezultiralo čestim greškama, kako prilikom programiranja tako I editovanja programa. Određeni programatori su imalu u sebi razvijene i test funkcije. To znači da su mogli da analiziraju stanja promenljivih PLK, aktiviranje izlaza ili praćenje odvijanja programa.

